section_heading: Izumi
paragraph_text: Poseban oblik tehnoloških inovacije su patentibilne inovacije koje zovemo izumom, tj. apsolutno (u svjetskim razmjerima) nova rješenja tehničkih problema, koja su industrijski primjenjiva i imaju inventivnu razinu (tj. ne proizlaze očigledno iz poznatog stanja tehnike). One vlasniku osiguravaju monopol na geografskom području na kome je ishođena službena registracija izuma, tj. tzv. zaštita patentom.